laion/Wikipedia-Exotic huggingface dataset:
জলজলা

জলজলা (হিন্দি: ज़लज़ला) একটি বলিউড নির্মিত ১৯৮৮ সালের হিন্দি অ্যাকশনধর্মী চলচ্চিত্র। এই সিনেমার পরিচালক ছিলেন হরিশ শাহ। সঙ্গীত পরিচালক ছিলেন রাহুল দেব বর্মণ। এটি হলিউডের বিখ্যাত ওয়েস্টার্ন চলচ্চিত্র ম্যাকেনা'স গোল্ড এর অনুকরনে তৈরি। ছবির শুরুতে কাহিনীকার জানান জঙ্গলের ভেতর পাহাড়ের গভীরে কোনো গুপ্ত জায়গায় আছে এক স্বর্ণখচিত শিবমন্দির। যেখানে সোনা ছাড়াও রয়েছে প্রচুর ধনরত্ন। এক রাজা সেই শিবমন্দির নির্মান করেন বলে কিংবদন্তি। সেই মন্দিরে প্রবেশের রাস্তা জানে এক বৃদ্ধ ব্যক্তি। অন্যদিকে দেখা যায় ইন্সপেকটর শিব কুমার দুর্ধর্ষ ডাকাত সোনা সিং'কে গ্রেপ্তার করে। সোনা সিং জেলে যাওয়ার পথে পালিয়ে যায় ও শিবকুমারের স্ত্রী রাধাকে খুন করে আবার ফেরার হয়ে যায়। রাধা আসলে একজন অনাথ মেয়ে যাকে শিব কুমার বিয়ে করেছিল। রাধার একমাত্র দাদা শঙ্কর তার বোনকে কখোনোই খুঁজে পায়নি। শিব চাকরি ছেড়ে দেয় ও সোনা সিং কে বদলা নেওয়ার জন্যে খুঁজতে থাকে। একদিন শীলা বলে একটি মেয়ের রেস্তোরাতে কাজ নেয় শিব। ঘটনাচক্রে শিব কুমারের সাথে শঙ্করের দেখা হয় সেই রেস্তোরায়। এদের সাথে বন্ধুত্ব হয় আরেক ভবঘুরে ভোলে ও তার প্রেমিকা পারো'র। সোনা সিং খোঁজ পায় অনেক দূরে পাহাড়ের ওপারে জংগলের ভেতরে সেই সোনার মন্দির আছে যেখানে ও অমূল্য ধনরত্ন লুক্কায়িত আছে। সেখানে যাওয়ার নকশা আছে এক বৃদ্ধ ব্যক্তির কাছে। সেই নকশার খোঁজে সে পাগলের মতো খুঁজে ফেরে বৃদ্ধকে। এই নকশার সন্ধান করে হিংস্র আদিবাসীদের নেতা শেরা'ও কিন্তু বৃদ্ধ মারা যাওয়ার আগে একমাত্র শিব কুমারকে জানিয়ে যান নকশার কথা। এর পরে সোনা সিং এর সাথে শিবকুমারের দেখা হলে সোনা তাকে বন্দী করে কিন্তু হত্যা করেনা। কারণ সোনার মন্দিরে যাওয়ার পথ একমাত্র জানে শিব কুমার। শিব, শঙ্কর, শীলা, ভোলে ও পারো সোনা সিং এর দলবলের হাতে বন্দী হয়ে যাত্রা করে গোপন মন্দিরের উদ্দেশ্যে। দুর্গম পথে তারা নানা বাধার সম্মুখীন হয়। পথ দেখাতে থাকে শিব। কিন্তু সে বুঝতে পারে সোনার সন্ধান পাওয়ামাত্রই সোনা সিং তাদের সকলকে হত্যা করবে। ইনস্পেকটর শিব কুমার - ধর্মেন্দ্র বেনাম, শঙ্কর - শত্রুঘ্ন সিনহা ভোলে - রাজীব কাপুর রাধা - রতি অগ্নিহোত্রী সোনা সিং - ড্যানি হীরা সিং - গুলশান গ্রোভার শীলা - অনিতা রাজ রেশমা - কিমি কাটকর পারো - বিজয়েতা পণ্ডিত শীলার মা - ললিতা পাওয়ার কাহিনীকার - রাজা মুরাদ শেরা - পুনিত ইশার হোলি আই রে আই রে - শৈলেন্দ্র, অনুরাধা পাড়োয়াল, সুদেশ ভোসলে মর যায়েঙ্গে হাম - হরি ওম শরন, উদয় মজুমদার, মহ আজিজ, হরিহরণ আরে চাক্কু চলে তেরে লিয়ে - কবিতা কৃষ্ণমূর্তি, কিশোর কুমার দিল হ্যায় কব কিস পে - আশা ভোঁসলে "Zalzala (1988)"। imdb.com। সংগ্রহের তারিখ ১১ জুন ২০১৭।  "Zalzala Complete Cast & Crew"। bollywoodmdb.com। সংগ্রহের তারিখ ১১ জুন ২০১৭। [স্থায়ীভাবে অকার্যকর সংযোগ]
খোরশেদ আলম (দ্ব্যর্থতা নিরসন)

খোরশেদ আলম নামটি নিম্নের ব্যক্তিবর্গকে নির্দেশ করতে পারে: খোরশেদ আলম (বীর প্রতীক), বীর প্রতীক খেতাব প্রাপ্ত মুক্তিযোদ্ধা । মোঃ খোরশেদ আলম, অর্থনীতিবিদ, বাংলাদেশ ব্যাংকের পঞ্চম গভর্নর। মোহাম্মদ খোরশেদ আলম, বীর প্রতীক খেতাব প্রাপ্ত মুক্তিযোদ্ধা। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
বঙ্কিম মুখার্জী

বঙ্কিম মুখার্জী (৫ জুন, ১৮৯৭ - ১৫ নভেম্বর, ১৯৬১) একজন বাঙালী, ব্রিটিশ বিরোধী স্বাধীনতা আন্দোলনের কর্মী ও ভারতের সাম্যবাদী, শ্রমিক কৃষক আন্দোলনের অন্যতম প্রধান নেতা ছিলেন। সারা ভারত ট্রেড ইউনিয়ন কংগ্রেসের সহ সম্পাদিকা শান্তা ভেলেরাও তার স্ত্রী। বঙ্কিম মুখার্জী হাওড়া জেলার বেলুড়ে জন্মগ্রহণ করেন। পিতার নাম ছিল যোগেন্দ্রনাথ মুখার্জী। কলকাতার হিন্দু স্কুল ও প্রেসিডেন্সী কলেজে শিক্ষালাভ করেন তিনি। এম এস সি পড়ার সময় উত্তরপ্রদেশে শিক্ষকতার কাজ নেন। এসময় তার বন্ধু, স্বাধীনতা সংগ্রামী রাধারমণ মিত্র তার সাথে যান উভয়ে ১৯২১ সালে অসহযোগ আন্দোলনে যোগদান করেন। এই আন্দোলনে যোগ দিয়ে উত্তরপ্রদেশের জেলে বন্দী থাকেন কিছুদিন। মুক্তি পেয়ে মতিলাল নেহেরুর নির্দেশে বাঙলায় ফিরে নবগঠিত কংগ্রেস স্বরাজ্য পার্টির বক্তা হিসেবে কাজ করতে থাকেন। বিপ্লবী ড. ভূপেন্দ্রনাথ দত্তর সংস্পর্শে এসে তিনি সাম্যবাদে আকৃষ্ট হন। শ্রমিক ও কৃষক আন্দোলনের সাথে জড়িত হয়ে পড়েন। ১৯২৭ সালের ঐতিহাসিক চেঙ্গাইল জুট শ্রমিকদের বৃহৎ ধর্মঘট পরিচালনা করেছিলেন। আবদুল মোমিনের সাথে ১৯২৮-২৯ সালের গাড়োয়ান ধর্মঘট ও ১৯৩০ সালের আইন অমান্য আন্দোলনে অংশগ্রহণ করায় তাকে কারাবরন করতে হয়। কমিউনিস্ট নেতা আবদুল হালিম, আবদুর রেজ্জাক খানের সাথে মেটিয়াবুরুজ - ব্যারাকপুর শিল্পাঞ্চলে ব্যাপক শ্রমিক আন্দোলনের নেতৃত্ব দেন তিনি। ১৯৩৬ সালে ভারতের কমিউনিস্ট পার্টিতে যোগ দেন বঙ্কিম মুখার্জী। তিনি ছিলেন সর্বভারতীয় কিষান সভার প্রতিষ্ঠাতা ও সারা ভারত ট্রেড ইউনিয়ন কংগ্রেসের নেতা। ১৯৩৬ সালে আসানসোল লেবার কনস্টিটুয়েন্সি থেকে তিনি বঙ্গীয় বিধান পরিষদের সভ্য নির্বাচিত হন। তিনিই ভারতের প্রথম নির্বাচিত কমিউনিস্ট সদস্য। তিনি ক্যালকাটা ট্রামওয়েজ ওয়ার্কার্স ইউনিয়নের সাথেও যুক্ত ছিলেন। স্বাধীনতার পরে ভারতের কমিউনিস্ট পার্টি (অবিভক্ত) নিষিদ্ধ হলে তাকে আত্মগোপন করতে হয়। ১৯৪৮-৪৯ পর্যন্ত আত্মগোপন করে থাকার পর ১৯৫২ সালে বজবজ বিধানসভা নির্বাচনে প্রার্থী হন এবং কংগ্রেস প্রার্থীকে পরাজিত করেন। ১৯৫৭ সালের বিধানসভা ভোটে পূনরায় তিনি জয়ী হয়েছিলেন। ১৯৫৯ সালের খাদ্য আন্দোলনে যোগ দিয়ে বৃদ্ধ বয়েসেও কারাবাস করেন বঙ্কিম মুখার্জী। পরিষদীয় বক্তা রুপে তিনি ছিলেন সর্বজন শ্রদ্ধেয় রাজনীতিবিদ। ১৫ নভেম্বর, ১৯৬১ সালে মারা যান বঙ্কিম মুখার্জী। প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩২৬।  "কলকাতা ট্রামওয়ে"। বাংলাপিডিয়া। সংগ্রহের তারিখ ১১ জুন ২০১৭।
দ্য গ্লোব অ্যান্ড মেইল

দ্য গ্লোব অ্যান্ড মেইল টরোন্টো ভিত্তিক একটি ক্যানাডিয়ান জাতীয় দৈনিক যা ক্যানাডার ছয়টি শহর থেকে প্রতিদিন প্রকাশিত হয়। এর মালিকানা দ্য উডব্রিজ কোম্পানির। "World Newspapers and Magazines: Canada"। Worldpress.org। ২০০৭। সংগ্রহের তারিখ ২০১২-১১-১২।  "Total Circ for Canadian Newspapers"। Alliance for Audited Media। March 31, 2013। ৭ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১১ই জুন, ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) উইকিমিডিয়া কমন্সে Globe and Mail সংক্রান্ত মিডিয়া রয়েছে। অফিসিয়াল ওয়েবসাইট Report on Business Report on Business Magazine
নবগ্রাম মাধ্যমিক বিদ্যালয়

নবগ্রাম মাধ্যমিক বিদ্যালয় বাংলাদেশের মাগুরা জেলার অন্তর্গত শ্রীপুর উপজেলা, মাগুরার গয়েশপুর ইউনিয়নের একটি শিক্ষা প্রতিষ্ঠান। এই বিদ্যালয়টি মাগুরা জেলার অন্তর্গত শ্রীপুর উপজেলা, মাগুরার গয়েশপুর ইউনিয়ন এর নবগ্রামে ১৯৩৮ সালে স্থাপিত হয়। এই বিদ্যালয়টির প্রতিষ্ঠাতা শাহাবুদ্দিন আহমেদ। ১.৮২ একর জমির উপর টিন শেড নির্মান করে এলাকাবাসির সহযোগিতায় বিদ্যালয়ের কাজ শুরু করেন। ১-১-১৯৬৮ সালে বিদ্যালয়টি প্রথম স্বীকৃতি (মাধ্যমিক) লাভ করে। বর্তমানে বিদ্যালয়ে ৫টি ভবনে বিজ্ঞান ও মানবিক শাখায় ৫০০ জন ছাত্র/ছাত্রী অধ্যয়ন করে। http://nabagramsecondaryschoolsreepur.jessoreboard.gov.bd
যোসেফ ভালচিক

যোসেফ ভালচিক (ইংরেজি: Josef Valcik) (২ নভেম্বর, ১৯১৪ - ১৮ জুন, ১৯৪২) একজন চেক সৈনিক, নাজিবিরোধী প্রতিরোধ বাহিনীর সদস্য। তিনি ১৯৪২ সালে থার্ড রাইখ প্রোটেকটর রেইনহার্ড হেড্রিককে হত্যার ষড়যন্ত্র, অপারেশ এনথ্রপয়েড এর সাথে যুক্ত ছিলেন। ভালচিক চেকোস্লোভাকিয়ার ভালাস্কে ক্লবওকি শহরে জন্মগ্রহণ করেন ১৯১৪ সালে। তিনি চেক সেনাবাহিনীতে যোগ দিয়েছিলেন। বাকি বিপ্লবীদের সাথে তিনি প্যারাট্রুপারে করে ইংল্যান্ড থেকে চেকোস্লোভাকিয়া আসেন গোপনে। নাজীবিরোধী প্রতিরোধবাহিনীর সদস্য হিসেবে রাইখ প্রোটেকটর রেইনহার্ড হেডারিককে হত্যার সাথে যুক্ত ছিলেন। চেকোস্লোভাকিয়ায় নাৎসি পার্টির অন্যতম প্রধান রেইনহার্ড হেডারিককে হত্যার উদ্দেশ্যে তাদের এই অভিযানের নাম ছিল অপারেশন এনথ্রপয়েড। প্রাগ শহরে অনেকগুলি পরিবার ও নাৎসি বিরোধী জনগণ তাদের গোপনে সাহায্য করেন। ১৯৪২ সালের ২৭ মার্চ হেডারিকের হিটলারের সাথে দেখা করার কথা ছিল। জার্মান দলিল অনুযায়ী আডলফ হিটলার তার বিশ্বস্ত হেডারিককে জার্মান দখলীকৃত ফান্সের দায়িত্ব দিতে চেয়েছিলেন। ড্রেসডেন-প্রাগ রোড ও ট্রোজা ব্রিজের সংযোগস্থলে হেডারিককে আক্রমনের পরিকল্পনা করেন বিপ্লবীরা। ভালচিকের দুই সাথী জ্যান কুবিশ ও যোসেফ গাবচিক হেডারিক কে হত্যা করতে সক্ষম হন। প্রাগ শহরের রেসলোভা স্ট্রীটের সেন্ট সিরিল চার্চে কুবিশ ও গাবচিককে খুজে পাওয়া যায়। যোসেফ ভালচিক তাদের সাথেই আশ্রয় নিয়েছিলেন। চেকোস্লোভাকিয়ান বিপ্লবী দলের কারেল কুর্ডা'র বিশ্বাসঘাতকতায় নাৎসি সেনারা তাদের অবস্থান জেনে নেয়। ১৯৪২ এর ১৮ জুন এস এস ট্রুপস এর সাথে দীর্ঘ ছয় সাত ঘণ্টার রক্তক্ষয়ী যুদ্ধে কুবিশ জখম অবস্থায় ধরা পড়েন ও হসপিটালে মারা যান। ভালচিক, গাবচিক সহ বাকি বিপ্লবীরা আরো চার ঘণ্টা লড়াই করেন ও জীবিত অবস্থায় ধরা দেবার পরিবর্তে আত্মহত্যার পথ বেছে নিয়েছিলেন। এই যুদ্ধে ১৪ জন জার্মান সেনা মৃত ও ২১ জন ঘায়েল হয়। হেডারিক হত্যার প্রতিশোধ হিসেবে নাজী সেনারা বিপ্লবীদের পরিচিত, আত্মীয়, অল্প পরিচিত মোট ২৪ টি পরিবারকে কনসেন্ট্রেশন ক্যাম্পে পাঠায় ও হত্যা করে। ১৩০০০ হাজার মানুষকে সর্বমোট গ্রেপ্তার করে অত্যাচার করা হয়। প্রাগ শহরের ওকরেস প্রাহা তে ভালচিকের দেহ সমাধিস্থ আছে। ২০১৬ সালে অপারেশন এনথ্রপয়েডের ঘটনা নিয়ে হলিউড চলচ্চিত্র 'এনথ্রপয়েড' নির্মিত হয়। এই সিনেমায় যোসেফ ভালচিকের চরিত্রে অভিনয় করেছেন ভ্যাকলাভ নিউজিল। "Plukovník in memoriam Josef Valčík"। সংগ্রহের তারিখ ১১ জুন ২০১৭।  Bryant, Chad Carl (২০০৭)। Prague in Black: Nazi Rule and Czech Nationalism। Cambridge: Harvard University Press। আইএসবিএন 978-0-674-02451-9।  "Sgt Josef Valcik"। findagrave.com। সংগ্রহের তারিখ ১১ জুন ২০১৭।  "ANTHROPOID (2016)"। historyvshollywood.com। সংগ্রহের তারিখ ১১ জুন ২০১৭।
গগনচন্দ্র বিশ্বাস

গগনচন্দ্র বিশ্বাস (১২৫৬ - ১৩৪২ বঙ্গাব্দ) একজন বাঙালি শিল্পপতি ও সমাজসেবী। তিনি বাংলার রাজনৈতিক আন্দোলনেও জড়িত ছিলেন। নদিয়া জেলার কৃষ্ণনগরের নিকট মাধবপুর গ্রামে ১২৫৬ বঙ্গাব্দে জন্মগ্রহণ করেন গগনচন্দ্র বিশ্বাস। তার পিতার নাম ছিল শ্ৰীমন্ত বিশ্বাস। পিতা সংস্কৃত, আরবি ও ফারসী ভাষায় পণ্ডিত ছিলেন। গগনচন্দ্র পিতার একমাত্র পুত্র ছিলেন। বাংলার অতি প্রাচীন ও সন্ত্রান্ত জমিদার বংশের সন্তান ছিলেন তিনি। বাঙ্গালার নবাব কর্তৃক উপাধিপ্রাপ্ত বংশের মধ্যে তাদের বংশ অন্যতম। এই বিশ্বাস উপাধিও নবাবরা দিয়েছিলেন। গগনচন্দ্র ছোটবেলা থেকেই মেধাবী ছিলেন। শৈশবে গ্রামের বিদ্যালয় থেকে পরীক্ষায় বৃত্তি পান, কৃষ্ণনগর সরকারি কলেজ থেকে প্রবেশিকা পরীক্ষায় উত্তীর্ণ হন ও বৃত্তি লাভ করেন। তিনি কলকাতার প্রেসিডেন্সী কলেজ থেকে এফ.এ পরীক্ষায় পাশ করে ইঞ্জিনিয়ারিং পড়েন। কলকাতা বিশ্ববিদ্যালয়ের কৃতী ছাত্রদের মধ্যে তিনি ছিলেন অন্যতম, ইঞ্জিনিয়ারিং পরীক্ষায় দ্বিতীয় স্থান অধিকার করেন ও প্রেসিডেন্সী কলেজের অধ্যাপক স্যাটক্লিফ সাহেবের অত্যন্ত প্রিয়পাত্র হয়ে ওঠেন। তার সহপাঠী ও অন্তরঙ্গ বন্ধু ছিলেন স্যার রাজেন্দ্রনাথ মুখোপাধ্যায়। শিক্ষা সমাপ্ত হওয়ার পর স্যার রাজেন্দ্র প্রতিষ্ঠিত মাটিন কোম্পানীর অফিসে প্রধান ইঞ্জিনিয়ার রূপে কাজ করেন গগনচন্দ্র। ইঞ্জিনিয়ারিং পাশ করার পর সরকারী নিয়ম অনুযায়ী দুই বছর শিক্ষানবীশ থাকার পর নিজেই স্টান্ডার্ড ইঞ্জিনিয়ারিং কোম্পানী স্থাপন করেন। বাঙালায় ইঞ্জিনিয়ারিং শিল্পের পথিকৃৎ বলা চলে তাকে। তার কোম্পানি কৃষ্ণনগরে জলঙ্গী নদীর ওপর রেলের সেতু নির্মাণে ততকালীন ৯ লক্ষ টাকার টেন্ডার পায়। সেতু নির্মাণকালে সরকারের তরফে আসা এক উচ্চপদস্থ ব্রিটিশ সাহেবের অপমানজনক ব্যবহারের প্রতিবাদ করেন তিনি ফলত ষড়যন্ত্রের শিকার হন। অন্তর্গাতের ফলে সেতুর ক্ষতি করে দেয় ব্রিটিশ কর্তাব্যক্তি। তিনি অপরিসীম ক্ষতি স্বীকার করে তৈরী সেতু ভেঙে নিজ ব্যায়ে পুনরায় তৈরী করেছিলেন। এই ক্ষতিপূরন করতে গিয়ে তার কলকাতার বাড়ী, জলপাইগুড়ির চা বাগান ও নদীয়ার কিছু সম্পত্তি বিক্রি করতে হয়। সাংবাদিক শিশির কুমার ঘোষ অমৃতবাজার পত্রিকায় এই ঘটনা উল্লেখ করে গগনচন্দ্রর তেজোদীপ্ত, চারিত্রিক দৃঢ়তার ভূয়সী প্রশংসা করেন। নিজস্ব ডিজাইনে জলদা তিস্তা জলঢাকা নদীর ওপর স্ক্রু পাইলিং করে ব্রিজ নির্মাণ করেছিলেন, সুরেন্দ্রনাথ কলেজের বিল্ডিং নির্মানের নকশাও তাঁর করা। আগরপাড়ার রাধাগোবিন্দ জিউ মন্দিরের বাস্তুকার ছিলেন তিনি। বাঙালীর মধ্যে তিনিই প্রথম ব্যবসায়িক ভিত্তিতে চা বাগানের প্রতিষ্ঠা করেছিলেন। নদীয়ার বাদকুল্লা এলাকার উন্নতিকল্পে জমি, অর্থ দান করেন তিনি। বাংলায় রাজনৈতিক আন্দোলনের প্রথম যুগে সুরেন্দ্রনাথ বন্দ্যোপাধ্যায়, যাত্রামোহন সেন, অম্বিকাচরণ মজুমদার প্রমুখদের সহকর্মী ছিলেন তিনি। একাদিক্রমে ৩০ বছর ভারতীয় রাষ্ট্রীয় সমিতির সদস্য ছিলেন। গগনচন্দ্র ১৩৪২ বঙ্গাব্দে মারা যান। "উইকিসংকলন" (২০১৬)। "পাতা:জীবনীকোষ-ভারতীয় ঐতিহাসিক-দ্বিতীয় খণ্ড.pdf/৩২৭ --- উইকিসংকলন"। সংগ্রহের তারিখ ১১ জুন ২০১৭।  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১২৪।  "নিজস্ব ডিজাইনে জলদা তিস্তা জলঢাকা নদীর ওপর স্ক্রু পাইলিং করে ব্রিজ নির্মাণ করেছিলেন গগনচন্দ্র বিশ্বাস | Bangla Amar Pran - The glorious hub for the Bengal"। banglaamarpran.in (ইংরেজি ভাষায়)। ২০২০-০৯-১৫। ২০২১-০৩-০৯ তারিখে মূল থেকে আর্কাইভ করা। সংগ্রহের তারিখ ২০২১-০৫-২৮।  "আগরপাড়া ও ব্যারাকপুরের 'দক্ষিণেশ্বর'"। TheWall (ইংরেজি ভাষায়)। সংগ্রহের তারিখ ২০২১-০৫-২৮। [স্থায়ীভাবে অকার্যকর সংযোগ]
ইয়াসমিন গণধর্ষণ ও হত্যা মামলা

ইয়াসমিন গণধর্ষণ ও হত্যা মামলা দ্বারা ১৯৯৫ সালে বাংলাদেশের দিনাজপুরে বাংলাদেশ পুলিশ সদস্যদের দ্বারা সংঘটিত ইয়াসমিন আক্তার নামক ১৪ বছর বয়স্ক এক বালিকার গণধর্ষণ ও হত্যার ঘটনাকে নির্দেশ করা হয়। এ ঘটনার ফলে দিনাজপুরে তীব্র প্রতিবাদ দেখা দেয়। ইয়াসমিন আক্তার নামক ১৪ বছর বয়স্ক বালিকাটি ঢাকায় একজন গৃহকর্মী হিসেবে কর্মরত ছিল। ১৯৯৫ সালের ২৪ আগস্ট সে ঢাকা থেকে দিনাজপুরের দশমাইল এলাকায় নিজ বাড়িতে ফিরছিল। পথিমধ্যে বাংলাদেশ পুলিশ বাহিনীর সদস্যরা তাকে পুলিশ ভ্যানে করে গন্তব্যস্থলে পৌঁছে দেয়ার প্রতিশ্রুতি দেয়। এরপর তিন পুলিশ সদস্য তাকে গণধর্ষণ করে এবং তারপর হত্যা করে। ১৯৯৫ সালের ২৫ আগস্ট স্থানীয় সংসদ সদস্য মনোরঞ্জন শীল গোপাল দৈনিক উত্তরবাংলা পত্রিকার সম্পাদক মতিউর রহমানকে জানান যে, পুলিশ সদস্যরা একটি মেয়েকে ধর্ষণের পর হত্যা করেছে। রহমান ২৬ আগস্ট নিহত মেয়েটির পরিচয় জানতে পারেন এবং এ সম্পর্কে পত্রিকায় লিখতে চান কিন্তু পুলিশ কর্তৃপক্ষ তাকে নিষেধ করে। সেদিন রাতে পুলিশ বাহিনী রহমানের পত্রিকার কার্যালয়ের বিদ্যুৎ সংযোগ বিচ্ছিন্ন করে দেয়। রহমান তার প্রতিবেশীর বাসা থেকে বিদ্যুৎ ধার করে সংবাদটি প্রকাশ করেন। সংবাদটি প্রকাশিত হওয়ার পর তীব্র প্রতিবাদ শুরু হয়। বিক্ষুদ্ধ জনতা স্থানীয় পুলিশ ফাঁড়ি আক্রমণ করে এবং লুটপাট করে। অঞ্চলটিতে কারফিউ জারি করা হয় এবং পুলিশ বিক্ষোভকারীদের ওপর গুলিবর্ষণ করলে ১৭ জন নিহত হয় এবং প্রায় ১০০ জন আহত হয়। মামলাটিতে তিনজন পুলিশ কর্মকর্তাকে অভিযুক্ত করা হয়। এদের মধ্যে দুই জনকে ১৯৯৭ সালে গ্রেপ্তার করা হয়। তারা বিচারে দোষী সাব্যস্ত হয় এবং ২০০৪ সালে তাদেরকে মৃত্যুদণ্ডে দণ্ডিত করা হয়। অমৃত লাল নামক আরেক অভিযুক্ত মামলার রায় প্রকাশের বহুদিন পর গ্রেপ্তার হয়। পুলিশ কর্তৃপক্ষ বিচার প্রক্রিয়াটিকে বাধাগ্রস্ত করেছিল এবং প্রথমদিকে এই মামলা নিতে অস্বীকৃতি জানিয়েছিল। কিন্তু নারী অধিকার কর্মী এবং নাগরিক সমাজ সরকারের ওপর চাপ প্রয়োগ করায় সরকার দোষীদের বিচারের ব্যবস্থা করতে বাধ্য হয়। অভিযুক্তদের মৃত্যুদণ্ড কার্যকর করা হয়। ২৪ আগস্ট বাংলাদেশে 'নারী নির্যাতন প্রতিরোধ দিবস' হিসেবে পালিত হয়ে আসছে। Alam, S. M. Shamsul। Governmentality and Counter-Hegemony in Bangladesh (ইংরেজি ভাষায়)। Springer। আইএসবিএন 9781137526038। সংগ্রহের তারিখ ২৫ ফেব্রুয়ারি ২০১৭।  Kumari, Ved; Brooks, Susan L.। Creative Child Advocacy: Global Perspectives (ইংরেজি ভাষায়)। SAGE Publications India। পৃষ্ঠা 37। আইএসবিএন 9788132103288।  "Yasmin Murder 1995: Media played a brave role despite threat"। The Daily Star (ইংরেজি ভাষায়)। ২৪ ফেব্রুয়ারি ২০১৭। সংগ্রহের তারিখ ২৫ ফেব্রুয়ারি ২০১৭।  Children in South Asia: Securing Their Rights (ইংরেজি ভাষায়)। Amnesty International। পৃষ্ঠা 15।  "ইয়াসমিনদের মিছিল দীর্ঘ হচ্ছে নারীবাদীদের মুখে কুলুপ"। দৈনিক সংগ্রাম। ০৯ জানুয়ারি ২০১৩। ৩১ মে ২০১৯ তারিখে মূল থেকে আর্কাইভ করা। সংগ্রহের তারিখ 12 জুন 2017।  এখানে তারিখের মান পরীক্ষা করুন: |তারিখ= (সাহায্য) "She is mine" [সে আমার]। দ্য ডেইলি স্টার (ইংরেজি ভাষায়)। ৩০ মার্চ ২০১৬। সংগ্রহের তারিখ ২৫ ফেব্রুয়ারি ২০১৭।  "REMEMBERING YASMIN" [ইয়াসমিনকে স্মরণ]। দ্য ডেইলি স্টার (ইংরেজি ভাষায়)। ২২ আগস্ট ২০১৫। সংগ্রহের তারিখ ২৫ ফেব্রুয়ারি ২০১৭।  "নারী নির্যাতন প্রতিরোধ দিবস (ইয়াসমিন হত্যা দিবস) উপলক্ষে মানববন্ধন-সমাবেশ-মিছিল অনুষ্ঠিত"। বাসদ। ১ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১২ জুন ২০১৭।
২০১৫ ঢাকা গারো তরুণী গণধর্ষণ

২০১৫ ঢাকা গারো তরুণী ধর্ষণ দ্বারা ২০১৫ সালের ২১ মে বাংলাদেশের রাজধানী ঢাকায় গারো সম্প্রদায়ভুক্ত একজন তরুণীর গণধর্ষিত হওয়ার ঘটনাকে নির্দেশ করে। ঘটনাটি বাংলাদেশের গণমাধ্যমে প্রচুর আলোচিত হয়েছিল। ঘটনার শিকার ২১ বছর বয়সী ওই তরুণী ঢাকার যমুনা ফিউচার পার্কের একটি পোশাকের দোকানে বিক্রয়কর্মী হিসেবে কাজ করতেন। তিনি তার বড় বোনের সঙ্গে উত্তরায় খালার বাসায় থাকতেন। তাদের বাড়ি ময়মনসিংহ জেলার ফুলবাড়িয়ায়। ২০১৫ সালের ২১ মে বৃহস্পতিবার রাত সোয়া ৯টার দিকে ঐ গারো তরুণী কাজ শেষ করে বাসায় ফেরার জন্য যমুনা ফিউচার পার্কের উল্টো দিকে বাসের অপেক্ষা করছিলেন। এ সময় হঠাৎ একটি মাইক্রোবাস এসে তার সামনে থামে এবং দুই যুবক তাকে জোর করে গাড়িতে তোলে। গাড়ির ভেতরে আরও তিনজন ছিল। তারা পাঁচজন মিলে চলন্ত গাড়িতে তরুণীকে গণধর্ষণ করে। মাইক্রোবাসটি চালানো হচ্ছিল ধীর গতিতে। কুড়িল বিশ্বরোড ও যমুনা ফিউচার পার্কের সামনের এলাকা দিয়েই গাড়িটি কয়েকবার ঘুরেছে। তখনও তারা গাড়ির ভেতরে তরুণীটিকে ধর্ষণ করছিল। ধর্ষণ শেষে রাত পৌনে ১১টার দিকে তারা তরুণীটিকে উত্তরার জসিমউদ্দীন রোডে নামিয়ে দিয়ে চলে যায়। "ঢাকায় চলন্ত মাইক্রোবাসে গারো তরুণীকে গণধর্ষণ"। দৈনিক যুগান্তর।  "ঢাকার রাস্তায় গারো তরুণীকে গাড়িতে তুলে দলবেঁধে ধর্ষণ"। বাংলানিউজটোয়েন্টিফোর.কম। ২২ মে ২০১৫। ১৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ১২ জুন ২০১৭।
বাংলাদেশের রাষ্ট্রপতিদের তালিকা

এটি ১৯৭১ সালের স্বাধীনতার ঘোষণাপত্রের পর থেকে বাংলাদেশের সকল রাষ্ট্রপতিদের সম্পূর্ণ তালিকা। রাজনৈতিক দল   বাংলাদেশ আওয়ামী লীগ/বাংলাদেশ কৃষক শ্রমিক আওয়ামী লীগ   বাংলাদেশ জাতীয়তাবাদী দল   জাতীয় পার্টি অন্যান্য দল   সামরিক   নির্দলীয় অবস্থা   ভারপ্রাপ্ত রাষ্ট্রপতি জানুয়ারি ১৯৭২ পর্যন্ত পাকিস্তানের কারাগারে বন্দি ছিলেন। শেখ মুজিবুর রহমানের হয়ে দায়িত্ব পালন প্রধান সামরিক আইন প্রশাসকও ছিলেন (২৪ আগস্ট ১৯৭৫ – ৪ নভেম্বর ১৯৭৫ এবং ৭ নভেম্বর ১৯৭৫ – ২৯ নভেম্বর ১৯৭৬)। প্রধান সামরিক আইন প্রশাসকও ছিলেন (২৯ নভেম্বর ১৯৭৬ – ৬ এপ্রিল ১৯৭৯)। গণভোট। প্রত্যক্ষ নির্বাচন। এই সময়ে সেনাবাহিনী প্রধান লেফটেন্যান্ট জেনারেল হুসাইন মুহাম্মদ এরশাদ প্রধান সামরিক আইন প্রশাসক ও 'দে ফাক্তো' রাষ্ট্রপ্রধান হিসেবে দায়িত্ব পালন করেন। ৩০ মার্চ ১৯৮৪ পর্যন্ত প্রধান সামরিক আইন প্রশাসক হিসেবে দায়িত্ব পালন করেন ২০ মার্চ ২০১৩ পর্যন্ত জিল্লুর রহমানের হয়ে দায়িত্ব পালন করেন "সাবেক রাষ্ট্রপতিগণ"। রাষ্ট্রপতির কার্যালয়-বঙ্গভবন। ৪ সেপ্টেম্বর ২০১৮। ৩০ জুন ২০২১ তারিখে মূল থেকে আর্কাইভ করা। সংগ্রহের তারিখ ৩০ জুন ২০২১।
রকস্টার (চলচ্চিত্র)

রকস্টার ইমতিয়াজ আলী পরিচালিত ২০১১ সালের ভারতীয় হিন্দি ভাষার সঙ্গীতধর্মী প্রণয়মূলক-নাট্য চলচ্চিত্র। ছবির কাহিনী লিখেছেন যৌথভাবে ইমতিয়াজ আলী ও মুয়াজ্জেম বেগ। ছবিটি প্রযোজনা করে ইরোস ইন্টারন্যাশনাল লিমিটেড ও শ্রী আস্তাবিনায়ক সিনে ভিশন লিমিটেড। এতে নাম ভূমিকায় অভিনয় করেছেন রণবীর কাপুর এবং অন্যান্য ভূমিকায় অভিনয় করেছেন নার্গিস ফাখরি, অদিতি রাও হায়দারী, শাম্মী কাপুর প্রমুখ। ছবিতে জনার্দন জখর ওরফে জেজে বা জর্দানকে তার আদর্শ জিম মরিসনের মত রকস্টার হওয়ার স্বপ্ন দেখে। চলচ্চিত্রটি ২০১১ সালের ১১ নভেম্বর ভারতে মুক্তি পায়। ছবিটি রণবীর কাপুরের অভিনয় ও এ আর রহমানের সঙ্গীতের জন্য ইতিবাচক ও কাহিনীর জন্য মিশ্র সমালোচনা লাভ করে। চলচ্চিত্রটি বক্স অফিসেও সফল হয় এবং ৬০ কোটি রুপি ব্যয়ে নির্মিত ছবিটি বিশ্বব্যাপী ১০৮ কোটি রুপি আয় করে। রণবীর কাপুর - জনর্দন "জর্ডান" যকর নার্গিস ফাখরি - হীর কৌল শাম্মী কাপুর - ওস্তাদ জামিল খান অদিতি রাও হায়দারী - শীনা পীযূষ মিশ্র - দিংরা কুমুদ মিশ্র - খতানা মৌফিদ আজিজ - জয় শেরনাজ পটেল - নীনা কৌল, হীরের মা শরদ শর্মা - বিরাট কৌল, হীরের বাবা জয়দীপ আহলাওয়াত - জনর্দনের বড় ভাই শ্রেয়া নারায়ণ - জনর্দনের ভাবী সনজনা সাংঘী - ম্যান্ডি কৌল, হীরের ছোট বোন রকস্টার চলচ্চিত্রের গানের সুর ও সঙ্গীত পরিচালনা করেছেন এ আর রহমান। গীত রচনা করেছেন ইরশাদ কামিল। ছবিতে ১৪টি গান রয়েছে। গানসমূহ ২০১১ সালের ৩০ সেপ্টেম্বর টি-সিরিজ-এর ব্যানারে প্রকাশিত হয়। রেডিফ-এর রাজা সেন ছবিটিকে ৪/৫ প্রদান করে বলেন, "রকস্টারের কাহিনী সাধারণ, কখনো কখনো অনুমেয়, তবে পরিচালক ইমতিয়াজ আলী নিপুণভাবে তা বর্ণনা করেছেন।" ডেইলি নিউজ অ্যান্ড অ্যানালাইসিসের অনিরুদ্ধ গুহ ছবিটিকে ৪/৫ প্রদান করে বলেন, "এর ধাপে ধাপে চরম অবস্থার দিকে অগ্রগতি আপনার চাওয়ার আগ্রহ বৃদ্ধি করে।" "ROCKSTAR"। ব্রিটিশ বোর্ড অব ফিল্ম ক্লাসিফিকেশন। সংগ্রহের তারিখ ১১ জুন ২০১৭।  লালওয়ানী, ভিকি (১৯ আগস্ট ২০১১)। "Ranbir Kapoor's Rockstar goes over budget - Times of India"। দ্য টাইমস অব ইন্ডিয়া। সংগ্রহের তারিখ ২ আগস্ট ২০১৮।  "Rockstar"। বক্স অফিস ইন্ডিয়া। সংগ্রহের তারিখ ২ আগস্ট ২০১৮।  মলানী, গৌরব (১১ নভেম্বর ২০১১)। "Rockstar: Movie Review"। দ্য টাইমস অব ইন্ডিয়া। সংগ্রহের তারিখ ১১ জুন ২০১৭।  হোল্লা, আনন্দ (৫ অক্টোবর ২০১১)। "Rock solid"। মুম্বই মিরর। ৯ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১১ জুন ২০১৭।  "ROCKSTAR – MUSIC REVIEW"। Music Aloud। ৩০ সেপ্টেম্বর ২০১১। সংগ্রহের তারিখ ১১ জুন ২০১৭।  "Rockstar Music Review"। কইমই.কম। ১৯ অক্টোবর ২০১১। সংগ্রহের তারিখ ১১ জুন ২০১৭।  তুতেজা, যোগীন্দর (৩ অক্টোবর ২০১১)। "Rockstar: Music Review by Joginder Tuteja"। বলিউড হাঙ্গামা। সংগ্রহের তারিখ ১১ জুন ২০১৭।  মানওয়ানী, অক্ষয় (১ সেপ্টেম্বর ২০১৩)। "Something To Sing About: The life and lyrics of Irshad Kamil"। দ্য ক্যারাভান। সংগ্রহের তারিখ ১১ জুন ২০১৭।  সেন, রাজা (১১ অক্টোবর ২০১১)। "A Rockstar worth rooting for"। রেডিফ। সংগ্রহের তারিখ ১১ জুন ২০১৭।  গুহ, অনিরুদ্ধ (১১ অক্টোবর ২০১১)। "Review: Rockstar brings music back to our films"। ডেইলি নিউজ অ্যান্ড অ্যানালাইসিস। সংগ্রহের তারিখ ১১ জুন ২০১৭।  ইন্টারনেট মুভি ডেটাবেজে রকস্টার (ইংরেজি) রটেন টম্যাটোসে রকস্টার (ইংরেজি)
চাঁদপাশা মাধ্যমিক বিদ্যালয় ও কলেজ

চাদঁপাশা মাধ্যমিক বিদ্যালয় ও কলেজ বরিশাল বিভাগের বাবুগঞ্জ উপজেলায় অবস্থিত। ১৯৬৮ সালে এই শিক্ষাপ্রতিষ্ঠানটি প্রতিষ্ঠা লাভ করে। সেই সময় অত্র এলাকার ৭ কিলোমিটারের মধ্যে কোনো স্কুল ছিলনা।বর্তমানে প্রতিষ্ঠানটি তার ফলাফলের মাধ্যমে সুনাম লাভ করেছে। "স্কুলের বিস্তারিত"।
সাচার রথ

সাচার কচুয়ার রথটি অতি প্রাচীন।সনাতন ধর্মাবলম্বীদের নিকট তীর্থস্থান হিসেবে পরিচিত। প্রতিবছর এই রথকে কেন্দ্র করে মেলা অনুষ্ঠিত হয়। এটি বাংলাদেশের চাঁদপুর জেলার কচুয়া উপজেলার সাচার বাজারে অবস্থিত। সাচার রথ ও জগন্নাথ ধাম প্রতিষ্ঠা নিয়ে কথিত আছে যে, প্রায় দেড়শত বছর পুর্বে সাচার বাবু বাড়ির জমিদার গঙ্গা গোবিন্দ সেন ভারতে হিন্দু তীর্থস্থান পুরীতে জগন্নাথ দর্শনে গেলে, জগন্নাথ গঙ্গা গোবিন্দকে দর্শন দেননি। বরং পুরীর দরজা-জানালা গুলো আপনা আপনি বন্ধ হয়ে যায়। দর্শন লাভে ব্যর্থ হয়ে পরম ধার্মিক গঙ্গা গোবিন্দ সেন দর্শন লাভের আশায় পুরীর বাহিরে আমরন-অনশন শুরু করে দেয়। অনশনের কয়েকদিন অতিবাহিত হলে গঙ্গা গোবিন্দ সেন স্বপ্নাদিষ্ট হন যে, এ স্থানে জগন্নাথ গঙ্গা গোবিন্দ সেনকে দর্শন না দিয়ে তার সাচারের বাড়ির সম্মুখের দীঘিতে ভাসমান নিম কাঠ আকৃতিতে দর্শন দিবেন। স্বপ্নাদিষ্ট হয়ে গঙ্গা গোবিন্দ সেন নিজ বাড়ি ফিরে আসেন এবং ক’দিন পর উক্ত দীঘিতে স্নান করার সময় আকস্মিক ভাবে ভাসমান নিম কাঠ আকৃতিতে জগন্নাথ দর্শন লাভ করেন। অলৌকিক ভাবে দর্শন প্রাপ্ত এ নিম কাঠ দ্বারা জগ্ননাথ, বলরাম ও শুভদ্রা এ তিনজনের তিনটি মূর্তি তৈরি হয়। গঙ্গা গোবিন্দ সেনের নেতৃত্বে তৎকালীন বঙ্গের বিখ্যাত নির্মাতা কারিগর রামকান্ত নিম কাঠ খোদাই পদ্ধতিতে মূর্তি গুলো তৈরি করেন। বলরাম জগন্নাথের বড় ভাই এবং শুভদ্রা ছোট বোন। জগন্নাথ ধামের ক’গজ সম্মূখে নিম কাঠের সাহায্যেই ১২টি চাকার উপর প্রায় ৪০ ফুট উচুঁ বিশিষ্ট অভিনব কারুকার্য খচিত রথ নির্মিত হয়। নিম কাঠে খোদাই পদ্ধতিতে বিভিন্ন আকর্ষনীয় মূর্তি তৈরি করা হয়।সত্য, দ্বাপর ত্রেতা ও কলিযুগের ঘটমান মানুষের আচরনের বিভিন্ন অঙ্কিত স্মৃতি নিয়ে এ রথ নির্মিত হয়। ১২৭৫ বাংলা সনের ১৩ আষাঢ়ে প্রতিষ্ঠিত এ রথ ও জগন্নাথ ধামে প্রতিবছরের আষাঢ় মাসে ব্যাপক আয়োজনে অনুষ্ঠিত হয় রথযাত্রার উৎসব। পাকিস্তান আমলে তৎকালীন পূর্ব বঙ্গের সর্বশেষ উল্লেখযোগ্য এ সাচার রথ উৎসবে আসাম ও ত্রিপুরা রাজ্য সহ পূর্ববঙ্গের বিভিন্ন অঞ্চল হতে হাজার হাজার হিন্দু সম্প্রদায়ের লোকজন এ রথযাত্রায় অংশ নিত। এ রথ যাত্রাকে ঘিরে অগণিত হিন্দু সম্প্রদায়ের লোকজনের ঘটত এক মহামিলন আর মহা উৎসব। "১৮ জুলাই থেকে সাচার রথযাত্রা উৎসব শুরু হচ্ছে"। www.chandpur-barta.com। ২২ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১২ জুন ২০১৭।  chandpur-kantho.com। "সাচারের রথ যাত্রা হিন্দু সমপ্রদায়ের ঐতিহাসিক তীর্থস্থান"। chandpur-kantho.com। সংগ্রহের তারিখ ১২ জুন ২০১৭।  chandpurweb.com। "কোনো অশুভ শক্তি রথ উদযাপনবে প্রতিবন্ধকতা সৃষ্টি করলে কঠোর হস্তে দমন করা হবে"। chandpurweb.com। সংগ্রহের তারিখ ১২ জুন ২০১৭। [স্থায়ীভাবে অকার্যকর সংযোগ] "১৮ জুলাই থেকে সাচার রথযাত্রার উৎসব - সারাদেশ - The Daily Ittefaq"। সংগ্রহের তারিখ ১২ জুন ২০১৭।  "মেলা, রথ, লোকশিল্প ও চারুকলা - চাঁদপুর জেলা - চাঁদপুর জেলা"। www.chandpur.gov.bd। ৩০ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১২ জুন ২০১৭।  "ধর্ম যার যার, উৎসব সবারঃ কচুয়ার সাচারে রথযাত্রা উদযাপনে বক্তারা - মফস্বল"। Premier News Syndicate Limited (PNS)। সংগ্রহের তারিখ ১২ জুন ২০১৭।